Առայժմ, կանխատեսելի ապագայի համար դրական միտումներ չեն երեւում: Թէեւ, հաշւի առնելով այն փաստը, որ միւս գլխաւոր ուժերը, ինչպիսին են՝ Ռուսաստանը, Չինաստանը եւ Եւրոպան համաձայն չեն հակաիրանական քայլերին, բայցեւայնպէս, քաղաքական ճակատում որակական փոփոխութիւններ չեն ակնկալւում: Նոյնը չի կարելի ասել ռազմական ասպարէզում: Պատմութիւնը յուշում է, որ պատերազմները միշտ չէ, որ նախածրագրւած են լինում, այլ երբեմն չնախատեսւած ու դիպւածով: Ինչքան էլ անհաւանական, բայց երկու կողմերի զինւած ուժերի յաճախակի դիմակայութիւնները Պարսից ծոցում կարող են անցանկալի իրադարձութիւնների նախադէպ հանդիսանալ: